b'\n_START_ARTICLE_\nAntanas \xc4\x8cesnys\n_START_PARAGRAPH_\nAntanas \xc4\x8cesnys (g. 1938 m. sausio 18 d. Marijampol\xc4\x97je) \xe2\x80\x93 Lietuvos fizikas, habilituotas fizini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1961 m. baig\xc4\x97 Vilniaus universiteto Fizikos fakultet\xc4\x85. 1961\xe2\x80\x931963 m. Fizikos ir matematikos instituto aspirantas. 1990 m. fizikos ir matematikos moksl\xc5\xb3 daktaras._NEWLINE_1963\xe2\x80\x931967 m. Fizikos ir matematikos instituto mokslo darbuotojas. 1967\xe2\x80\x931999 m. Puslaidininki\xc5\xb3 fizikos instituto mokslo darbuotojas, 1982\xe2\x80\x931990 m. sektoriaus ved\xc4\x97jas. 1993\xe2\x80\x931994 m. dar Lietuvos \xc5\xbeem\xc4\x97s \xc5\xabkio akademijos d\xc4\x97stytojas, nuo 1995 m. d\xc4\x97sto Vilniaus Gedimino technikos universitete, nuo 1995 m. Fizikos katedros ved\xc4\x97jas, nuo 1994 m. profesorius.\n_START_SECTION_\nMokslin\xc4\x97 veikla\n_START_PARAGRAPH_\nI\xc5\xa1pl\xc4\x97tojo nauj\xc4\x85 mokslini\xc5\xb3 darb\xc5\xb3 krypt\xc4\xaf: elektros nestabilumo rei\xc5\xa1kiniai chalkogenidiniuose puslaidininkiuose vykstant elektroniniams faziniams virsmams ir difuziniams procesams. Svarbiausi darbai i\xc5\xa1 puslaidininki\xc5\xb3 plon\xc5\xb3j\xc5\xb3 sluoksni\xc5\xb3 bei plonasluoksni\xc5\xb3 barjerini\xc5\xb3 darini\xc5\xb3 tyrim\xc5\xb3 metodikos, technologijos, strukt\xc5\xabros, elektrolizini\xc5\xb3 savybi\xc5\xb3 ir taikymo. 36 i\xc5\xa1radim\xc5\xb3 autorius.'